ຮ່ອງກົງເລືອກເອົາ ທ່ານ Leung Chun-Ying ເປັນຫົວໜ້າບໍລິຫານເມືອງ ຄົນຕໍ່ໄປ
ທ່ານ Leung ຈະ​ເຂົ້າດໍາລົງ​ຕໍາ​ແໜ່​ງ ຫົວໜ້າ​ບໍລິຫານ ​ແທນ​ທ່ານ Donald Tsang ​ໃນ​ເດືອນ​ມິຖຸ​ນາ​ຕໍ່ໜ້າ​ນີ້.
ຄະນະກໍາມະການການເລືອກຕັ້ງຂອງຮ່ອງກົງ ໄດ້ພົບປະກັນເມື່ອວັນອາທິດມື້ນີ້ ແລະໄດ້ ເລືອກເອົາທ່ານ Leung Chun-Ying ອະດີດຜູ້ບໍລິ ຫານຊັບສິນທີ່ດິນ ໃຫ້ເປັນຫົວໜ້າບໍ ລິຫານເມືອງຮ່ອງກົງຄົນຕໍ່ໄປ ບັນດາຜູ້ນໍາທຸລະກິດ 1,200 ຄົນ ແລະສະມາຊິກຄົນອື່ນໆ ທີ່ເປັນພວກ ຫົວກະທິຂອງ ເກາະຮ່ອງກົງ ລົງຄະແນນສຽງໃຫ້ທ່ານ Leung 689 ສຽງ ຫລາຍກວ່າ 601 ຄະແນນທີ່ ຕ້ອງການເພື່ອໃຫ້ໄດ້ຖືກເລືອກຕັ້ງນັ້ນ ຄູ່ແຂ່ງທີ່ໄດ້ຄະແນນສຽງລອງຈາກທ່ານນັ້ນ ຄື Henry Tang ທີ່ໄດ້ຮັບ 285 ຄະແນນ ໃນຂະນະທີ່ 76 ຄົນ ລົງຄະແນນໃຫ້ແກ່ທ່ານ Albert Ho ສັງກັດພັກປະຊາທິປະໄຕ ປະຊາຊົນຮ່ອງກົງທໍາມະດາສາມັນແມ່ນບໍ່ມີສິດໃນ ການເລືອກຕັ້ງເອົາຫົວໜ້າບໍລິຫານເມືອງ ຢູ່ນອກກອງປະຊຸມ ປະຊາຊົນປະມານນຶ່ງພັນຄົນພາກັນທໍາການປະທ້ວງຢ່າງສັນຕິ ເພື່ອ ທວງເອົາປະຊາທິປະໄຕຢ່າງເຕັມສ່ວນສໍາລັບເຂດປົກຄອງພິເສດ ຮ່ອງກົງຂອງຈີນນັ້ນ ທ່ານ Leung ຈະເຂົ້າດໍາລົງຕໍາແໜ່ງຫົວໜ້າບໍລິຫານ ແທນທ່ານ Donald Tsang ໃນ ເດືອນມິຖຸນາຕໍ່ໜ້ານີ້